Janopoles ciems
Janopoles ciems bija Rēzeknes rajona administratīvi teritoriāla vienība tā vidienē. 1945. gada 2. novembrī Rēzeknes apriņķa Rēznas pagastā izveidoja Janopoles ciema padomi. 1949. gada 31. decembrī, pēc pagasta likvidēšanas, ciemu iekļāva Rēzeknes rajonā. 1954. gada 14. jūnijā Janopoles ciemam pievienoja likvidēto Sprūževas ciemu. 1963. gada 12. jūnijā kolhoza «Boļševiks» teritoriju pievienoja Griškānu ciemam. Ciemu likvidēja 1975. gada 14. martā, tā teritoriju pievienojot Griškānu ciemam.